Swaargewapendes blaas kitsbank opDie polisie op die toneel. Foto: SAPD ŉ Groep van minstens vier swaargewapende verdagtes het Dinsdag in ŉ die vroeë oggendure op ŉ Oos-Randse vulstasie toegeslaan en ŉ kitsbank opgeblaas. Kapt. Piet Rossouw, polisiewoordvoerder, het aan Maroela Media gesê die voorval het omstreeks 02:30 by ŉ afgeleë vulstasie in Vosloorus plaasgevind. “Die groep het in ŉ Volkswagen Polo opgedaag en naby die kitsbank stilgehou,” het Rossouw gesê. “Petroljoggies aan diens het vanuit die vertrek waar hulle gesit het, gesien ŉ man stap na die kitsbank, terwyl iemand anders homself naby die motor verlig.” Dit kitsbank wat opgeblaas is. Foto: SAPD Kort daarna is drie harde slae gehoor. Van die verdagtes in die groep is na die petroljoggies se vertrek en het almal vasgebind, terwyl die res van die groep al die geld uit die kitsbank verwyder het. “Dit is nie bekend hoeveel geld in die kitsbank was nie, maar hulle het alles gevat voordat hulle gevlug het.” Niemand is tydens die voorval beseer nie. Die polisie ondersoek die voorval. Niemand is nog in hegtenis geneem nie.